Pinaceae
Pinaceae (borovke)  su biljna porodica četinjača. Fosilni nalazi ove porodice postoje još od krede.

Opis
S izuzetkom ariša i zlatnog paariša (Pseudolarix amabilis), svi drugi članovi porodice su zimzeleno, igličavo drveće ili grmlje.

Dijeli se na rodove: Tsuga, Pseudotsuga, Abies, Picea, Larix, Cedrus, Pinus...
Kod prva četiri roda postoje samo dugi, a kod ostalih dugi i kratki izbojci. Iglice su na dugim izbojcima pojedinačne, a na kratkom u čuperku. Pojedinačne iglice i čuperci spiralno su poredani. Cvjetovi su jednospolni (jednodomni), u cvatovima. Ženski su cvjetovi češerasti. Čini ih veći broj ljusaka, koje se nakon oplodnje razvijaju u češer. Češeri se sastoje iz dvostrukih ljusaka, i to pokrovnih i plodnih. One su na češernoj osi spiralno poredane. Plodne ljuske nalaze se u pazušcu pokrovnih ljusaka. Na plodnim ljuskama nalaze se sjemeni zameci i kasnije po dvije redovno okriljene sjemenke. Pokrovne ljuske obično su dobro vidljive za cvatnje. Kod borova i smreka one se ne razvijaju dalje, pa su stoga slabo primjetljive na zrelom češeru.

Sistematika
Porodica borovki (Pinaceae) dijeli se na četiri potporodice i obuhvaća jedanaest rodova s oko 230 vrsta:
 
 Potporodica Abietoideae
 Jele (Abies): 51 vrsta.
 Cedrovi (Cedrus): četiri vrste.
 Keteleeria: tri vrste.
 Nothotsuga: monotipičan rod.
 Čuga (Tsuga): osam vrsta. 
 Zlatni paariš (Pseudolarix): monotipičan rod.
 Potporodica Piceoideae
 Smreke (Picea): 33 vrste.
 Potporodica Pineoideae
 Borovi (Pinus): 112 vrsta.
 Potporodica Laricoideae
 Ariš (Larix): oko 11 vrsta.
 Cathaya: monotipičan rod.
 Duglazije (Pseudotsuga): oko 22 vrste.

Vanjski linkovi 
 Opis porodica  (njemački)
 Opis porodica  (engleski)

Ostali projekti 

Pinaceae
Pinales